
Nr. 4117 din 24 iulie 2023
REFERATUL  DE APROBARE
ca instrument de prezentare și motivare a proiectului de privind însușirea documentului strategic „Plan de Mobilitate Urbană Durabilă pentru Municipiul Târgoviște 2021-2030” și  aprobarea  componentei aferente  comunei Vulcana-Băi, inclusă în arealul de studiu a planului
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare însușirea documentului strategic „Plan de Mobilitate Urbană Durabilă pentru Municipiul Târgoviște 2021-2030” și  aprobarea  componentei aferente  comunei Vulcana-Băi, inclusă în arealul de studiu a planului 

Sediul materiei privind această capacitate a Consiliului Local îl reprezintă:
a) art. 120 alin. (1), art. 121 alin. (1) și alin. (2)  și art. 136 alin.(1), alin. (2) și alin. (4) din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) și art. 2009 – 2039 din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 1 alin. (2), art. 3, art.6 - art.13, art.75, art.84-art.85, art. 89  – art. 92, art. 95 alin.(2), art. 96, art. 98, art. 105 alin. (1), art. 110, art. 129  alin. (1) și alin. (2) lit. b) și e), alin. (9) lit. c) raportate la cele ale art. 155 alin. (1) lit. d), 197 alin.(1), (2), (4) și (5), art. 198 alin. (1), art. 199 alin. (1) și  (2), art. 240, art.243 lit. a)  din Ordonanța de urgenţă nr. 57/2019 privind Codul administrativ, cu modificările și completările ulterioare;

e) art. 24 alin. (11) , art. 35  și art. 53 din Legea  nr. 273/2006 privind finanţele publice locale, cu modificările şi completările ulterioare;

f) Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

g) Planul Național de Redresare și Reziliență al României aprobat de Consiliul UE -28 octombrie 2021;

h) art. 431 alin.(4), art. 461, alin. lit. b),  lit. d) și lit. e)  din Legea nr. 350/2001 privind amenajarea teritoriului şi urbanismului,  cu modificările şi completările ulterioare;

i) Hotărârii Guvernului  nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, 

j) art. 15 din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul ministerului  Dezvoltării Regionale şi Administraţiei Publice  nr. 233/2016, cu modificările și completările ulterioare;

k) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

 m) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

n) Hotărârii Consiliului Local nr. 54 din 28 iunie 2023 privind alegerea președintelui și a potențialului președinte de ședință pentru durata ședinței următoare.

  Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite consilierului pentru achiziții publice din aparatul de specialitate al primarului comunei în vederea analizării şi întocmirii raportului de specialitate.
             Față de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind însușirea documentului strategic „Plan de Mobilitate Urbană Durabilă pentru Municipiul Târgoviște 2021-2030” și  aprobarea  componentei aferente  comunei Vulcana-Băi, inclusă în arealul de studiu a planului, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
